Στέψη του Καρόλου Γ΄ και της Καμίλα Σαντ

Η στέψη του Καρόλου Γ΄ και της συζύγου του Καμίλα ως βασιλιά και βασίλισσας του Ηνωμένου Βασιλείου και 14 άλλων κρατών της Κοινοπολιτείας των Εθνών έλαβε χώρα το Σάββατο 6 Μαΐου 2023 στο Αββαείο του Ουέστμινστερ. Ο Κάρολος Γ΄ ανέβηκε στο θρόνο στις 8 Σεπτεμβρίου 2022, αμέσως μετά τον θάνατο της μητέρας του Ελισάβετ Β΄. Η στέψη του Καρόλου Γ΄ και της Καμίλα υπήρξε η πρώτη στέψη Βρετανού μονάρχη τον 21ο αιώνα και η 40η που πραγματοποιείται στο Αββαείο του Ουέστμινστερ από τη στέψη του Γουλιέλμου του Κατακτητή στις 25 Δεκεμβρίου 1066.Η τελετή της στέψης διαφοροποιήθηκε σε σχέση με τις προηγούμενες βρετανικές βασιλικές στέψεις, ώστε να εκπροσωπούνται διάφορες θρησκείες, πολιτισμοί και κοινότητες από όλο το Ηνωμένο Βασίλειο και υπήρξε μικρότερη σε διάρκεια από τη στέψη της μητέρας του το 1953.

 Η ημέρα της στέψης ξεκίνησε με την αναχώρηση του Καρόλου και της Καμίλα από τα Ανάκτορα του Μπάκιγχαμ με προορισμό το Αββαείο του Ουέστμινιστερ. Το βασιλικό ζεύγος διένυσε την διαδρομή μέσα σε χρυσή άμαξα, κατασκευασμένη στην Αυστραλία το 2012 για τα 60 έτη βασιλείας της Ελισάβετ Β'. Ο Βασιλιάς και η Βασίλισσα συνοδεύτηκαν από την πρώτη από τις δύο πομπές, την Παρέλαση του Βασιλιά (King's Procession), στην οποίαν συμμετείχε ένα μεγάλο ανθρώπινο δυναμικό: πάνω από 1000 μέλη των Ενόπλων Δυνάμεων, βετεράνοι του Στρατού, ένστολοι δημόσιοι υπάλληλοι, εργαζόμενοι στο Εθνικό Σύστημα Υγείας, μέλη φιλανθρωπικών οργανώσεων κ.α. Ακολούθησε η τελετή της στέψης εντός του Αββαείου του Ουέστμινιστερ. Την Λειτουργία τέλεσε, ως είθισται, ο Αρχιεπίσκοπος του Καντέρμπερι, Τζάστιν Ουέλμπι, προκαθήμενος της Εκκλησίας της Αγγλίας. Η τελετή ξεκίνησε με το χρίσμα του Καρόλου, που συμβολίζει την πνευματική του είσοδο στη βασιλεία και ακολούθησε η στέψη και ενθρόνισή του, που αντιπροσωπεύουν την ανάληψη των κοσμικών εξουσιών και ευθυνών του. Αφού ο Κάρολος κάθισε στον θρόνο του Αγίου Εδουάρδου του παραδόθηκαν από διαφόρους αξιωματούχους μια σειρά από βασιλικά αντικείμενα και εμβλήματα (Items of the Regalia): Συγκεκριμένα, κατά σειρά: τα βασιλικά σπιρούνια το ξίφος της προσφοράς, που συμβολίζει την προστασία του καλού και την τιμωρία του κακού τα βασιλικά βραχιόλια, που συμβολίζουν την ειλικρίνεια και την σοφία. η βασιλική σφαίρα, που συμβολίζει τον Χριστιανικό κόσμο το βασιλικό δαχτυλίδι τα δύο Σκήπτρα (το Σκήπτρο με το Σταυρό, σύμβολο της ισχύος και της δικαιοσύνης και το Σκήπτρο με την Περιστερά, σύμβολο της ισότητας και του ελέους).Το τελευταίο βασιλικό έμβλημα ήταν το Στέμμα του Αγίου Εδουάρδου το οποίο φόρεσε στον Βασιλιά ο Αρχιεπίσκοπος του Καντέρμπερι. Κατόπιν αναφώνησε " Ο Θεός σώζοι τον Βασιλέα" φράση που επανέλαβε το εκκλησίασμα. Ακολούθησαν κανονιοβολισμοί από τον Πύργο του Λονδίνου, από άλλα σημεία της χώρας και από πλοία του Βασιλικού Ναυτικού.Στην συνέχεια, ο Αρχιεπίσκοπος του Καντέρμπερι και ο Πρίγκιπας της Ουαλίας Γουίλιαμ ορκίστηκαν πίστη στον Βασιλιά. Ακολούθησε ο όρκος πίστης από το εκκλησίασμα και τον λαό. Έπειτα, στέφθηκε Βασίλισσα η Καμίλα σε μια πιο λιτή τελετή και με ένα άλλο στέμμα, αυτό της Βασίλισσας Μαρίας, γιαγιάς της Ελισάβετ Β΄.Μετά από λίγο, ο Βασιλιάς και η Βασίλισσα αφαίρεσαν τα στέμματα και έλαβαν την Θεία Κοινωνία. Έπειτα, απομακρύνθηκαν και εισήλθαν στον Ναό του Αγίου Εδουάρδου του Ομολογητή. Ακολούθησαν θρησκευτικοί ύμνοι. Μόλις επέστρεψαν εστεμμένοι-ο Κάρολος φορούσε το Κρατικό Αυτοκρατορικό Στέμμα και η Καμίλα πάλι το Στέμμα της Βασίλισσας Μαρίας-ανακρούστηκε ο Βρετανικός Εθνικός Ύμνος. Αμέσως μετά, το Βασιλικό ζεύγος εξήλθε του Αββαείου και επιβιβάστηκε στην Κρατική Χρυσή Άμαξα με προορισμό τα Ανάκτορα του Μπάκινγχαμ. Ανάμεσα στους θρησκευτικούς ύμνους που επιλέχθηκαν για την Λειτουργία, για πρώτη φορά, με επιθυμία του νέου μονάρχη, ακούστηκαν και ελληνορθόδοξοι ύμνοι στη προς τιμήν του πατέρα του, Πρίγκιπα Φιλίππου, Δούκα του Εδιμβούργου, που έψαλλαν τα μέλη του Byzantine Chant Ensemble (Βυζαντινό Σύνολο Ψαλτών) υπό τη διεύθυνση του Αλέξανδρου Λίγκα.Το λάδι που χρησιμοποιήθηκε για το χρίσμα είχε, προηγουμένως, καθαγιαστεί στην Εκκλησία του Παναγίου Τάφου από τον Ελληνορθόδοξο Πατριάρχη Ιεροσολύμων Θεόφιλο Γ΄ και προήλθε από το ίδιο μοναστήρι που έχει ταφεί η γιαγιά του και πριγκίπισσα της Ελλάδας, Αλίκη. Είναι ένα μοναδικό μείγμα αρωματισμένων ελαίων με εκχυλίσματα σουσαμιού, γιασεμιού και κανέλας. Αφού έληξε η τελετή εντός του Αββαείου, ο Βασιλιάς και η Βασίλισσα μέσω της Κρατικής Χρυσής Άμαξας (κατασκευασμένης το 1762) οδηγήθηκαν ξανά στα Ανάκτορα του Μπάκινγχαμ με δεύτερη πομπή, πιο μεγάλη και μεγαλοπρεπή από την πρώτη (αποτελούμενη από περισσότερα από 4.000 μέλη των Ενόπλων Δυνάμεων). Στην πομπή αυτή συμμετείχαν και εκπρόσωποι από 39 χώρες της Κοινοπολιτείας και Βρετανικά Υπερπόντια Εδάφη.Στους κήπους των ανακτόρων τα στρατιωτικά αγήματα προέβησαν στον βασιλικό χαιρετισμό και στην συνέχεια η Βασιλική Οικογένεια χαιρέτησε τα πλήθη από τα μπαλκόνια. Ακολούθησαν επιδείξεις από την Βασιλική Αεροπορία (RAF). Την προηγουμένη της στέψης, στις 5 Μαΐου, η βρετανική βασιλική οικογένεια παρέθεσε δεξίωση στα Ανάκτορα του Μπάκιγχαμ προς τιμήν των επισήμων προσκεκλημένων της τελετής. Blair, Claude, επιμ. (1998). The Crown Jewels: The History of the Coronation Regalia …. The Stationery Office. ISBN 978-0-11-701359-9. Επίσημος ιστότοπος The Coronation στον ιστότοπο της βασιλικής οικογένειας The Coronation of King Charles III στον ιστότοπο της Εκκλησίας της Αγγλίας The Authorised Liturgy for the Coronation Rite of His Majesty King Charles III στον ιστότοπο της Εκκλησίας της Αγγλίας Coronation στον ιστότοπο της Κυβέρνησης του Ηνωμένου Βασιλείου Canadian celebrations of His Majesty King Charles III’s Coronation στον ιστότοπο της Κυβέρνησης του Καναδά The Coronation of King Charles III and The Queen ConsortΑρχειοθετήθηκε 2023-05-03 στο Wayback Machine. της Κυβέρνησης της Αλμπέρτα The Coronation of His Majesty King Charles III του Αντικυβερνήτη της Βρετανικής Κολομβίας The Coronation of His Majesty the King and Her Majesty The Queen Consort στον ιστότοπο του Τμήματος Πρωθυπουργού και του Υπουργικού Συμβουλίου (Αυστραλιανή Κυβέρνηση) Coronation of King Charles III and the Queen Consort στον ιστότοπο του Γενικού Κυβερνήτη της Νέας Ζηλανδίας Coronation στον ιστότοπο της Κυβέρνησης της Νήσου Μαν Coronation of His Majesty King Charles III στον ιστότοπο των Πολιτειών του Γκέρνσεϊ